Ilpo Koskela (sarjakuvapiirtäjä)

pienoiskuva|Koskela työpöydän ääressä vuonna 2015.
Ilpo Koskela (s. 1958) on Oulussa asuva suomalainen sarjakuvapiirtäjä ja graafikko. Hänen sarjakuviaan ja kuvituksiaan on julkaistu suomalaisessa mediassa 1980-luvulta saakka. Sarjakuvateoksia hän on tehnyt yhdeksän, ja niitä on käännetty viidelle kielelle. Lastenkirjakuvituksia on syntynyt kaksi. Sarjakuvan tekemisen oppikirjoja hän on julkaissut kolme.

Koskelan töitä on muun muassa Aleks Revel -sarjakuva, joka kertoo fiktiivisen virolaisen seikkailijan elämästä Suomen kieltolain aikana ja myöhemmin. Työn alla on Pohjoismaiden keskiaikaan sijoittuva sarjakuvaromaani. Rajalinja-sarjakuva-albumista (Arktinen Banaani 2014) julkaistiin toinen painos kesällä 2021. Teos on ollut peruskoulun 5.–6. luokkien lukudiplomikirjana.

Koskela on tehnyt tilaussarjakuvia tiedottamisen ja markkinoinnin tarpeisiin moniin tarkoituksiin, muun muassa Googlen sponsoroima dialogiton sarjakuvaprojekti viittomakielisestä uutispalvelusta.http://ilpokoskela.fi/sarjat Hän on toteuttanut erilaisiin tarpeisiin myös infografiikkatoimeksiantoja, myös sarjakuvamuotoisia. 

Ilpo Koskela on opettanut sarjakuvaa Oulun taidekoulussa 14 vuotta. Vuonna 1998 hän laati alustavan opetussuunnitelman Limingan Taidekoulun sarjakuvalinjalle, joka on kouluttanut suomalaisia sarjakuvantekijöitä jo kahden vuosikymmenen ajan. Hän on luennoinut sarjakuvien tekemisestä ja infografiikasta Suomessa yläasteilta yliopistoihin, Suomen lisäksi myös Ruotsissa, Venäjällä, Ukrainassa, Portugalissa ja Algeriassa.

Oulun sarjakuvaseuran toiminnassa Koskela oli mukana aina alusta vuodesta 1980 saakka ja vastasi sen toiminnasta 1990-luvun puoliväliin saakka. Kemin sarjakuvakeskuksen hallituksessa, ja Kemin kansainvälisen sarjakuvafestivaalin organisaatiossa hän oli mukana vuosina 1995–2012 ja johti festivaalia vuosina 2007–2012. Hän vastasi myös Kemin pohjoismaisen sarjakuvakilpailun organisoimisesta vuosina 1999–2012.

Koskela sai vuonna 2011 Suomen sarjakuvaseuran myöntämän sarjakuvaneuvoksen arvonimen.

Sarjakuvateokset
 Irlantilainen (Kemin sarjakuvakeskus 1991, Aleks Revel -sarjaa) 
 Sarjakuvakeittokirja, Ilpo Koskela – Ari Kutila (Kemin sarjakuvakeskus 1992, Aleks Revel -sarjaa) 
 Aleks Revel (Sarjamafia 1997).  
 Perämeren Jähti, Ilpo Koskela – Juha Ruusuvuori (Meriva -säätiö 2007) Pieni opas sarjakuvien piirtämiseen (Lastenkulttuurikeskus Sarjis, Kemi 2007) 
 Paholaisen kuiskaus (Arktinen Banaani 2009, Aleks Revel -sarjaa) Sarjakuvantekijän oppikirja (Arktinen banaani 2010) Sankaritekoja Ahmaksella (Utajärven kunta 2013) 
 Rajalinja (Arktinen banaani 2014) 
 Lusia (Like kustannus 2015) Uusi Sarjakuvantekijän oppikirja (Arktinen banaani 2016) Uusi sarjakuvantekijän oppikirja – uudistettu laitos (Arktinen banaani 2018) Rajalinja (Arktinen banaani 2021) Revel (GST Graafinen Studio 2022) Lassi ja energiavarkaat, Ola Claesson, Ola Skogäng, Ilpo Koskela (Cheap Energy 2024) 

Käännökset
 Jähti - Sailing Ship of the North (Meriva sr 2008, alkuteos Perämeren Jähti) Smávva oahpis ráidogovaid sárgumii, (Lapin liitto 2008, alkuteos Pieni opas sarjakuvien piirtämiseen) 
 Djävulens viskning (Optimal Press Ruotsi 2011, alkuteos Paholaisen kuiskaus) 
Илпо Коскела – Краткое руководство по созданию комиксов (alkuteos Pieni opas sarjakuvien piirtämiseen) 
Aɣeṛṛabu n ugafa (Oxygen Publishing House Algeria, alkuteos Perämeren Jähti) 
Astewtew n cciṭan (Oxygen Publishing House Algeria, alkuteos Paholaisen kuiskaus'') 

 Lähteet 

Aiheesta muualla
 Ilpo Koskelan kotisivut
 Santikko, S.: Ilpo Koskela kertoo Kvaak.fi. 11.5.2009.

Luokka:Suomalaiset sarjakuvantekijät
Luokka:Suomalaiset graafiset suunnittelijat
Luokka:Vuonna 1958 syntyneet
Luokka:Elävät henkilöt